stanford-oval/wikipedia huggingface dataset:
Nike Lorenz

| Mitalit> Maa:   Saksa.Naisten maahockey. Olympialaiset  | Mitalit> Maa:   Saksa.Naisten maahockey. Olympialaiset  | Mitalit> Maa:   Saksa.Naisten maahockey. Olympialaiset  | Maa:   Saksa> Naisten maahockey. |
| --- | --- | --- | --- |
|  Pronssia | Rio 2016 |  |  |
Nike Lorenz (s. 12. maaliskuuta 1997 Berliini) on saksalainen maahockeypelaaja. Hän on pelannut Saksan naisten maajoukkueessa 90 maaottelua ja tehnyt niissä 19 maalia. Sisähockeyssa hän on pelannut kahdeksan maaottelua ja tehnyt niissä viisi maalia.
Lorenz pelasi ensimmäisen naisten maaottelunsa syyskuussa 2014. Hän oli mukana vuoden 2014 Champions Trophyssa, jossa Saksa sijoittui seitsemänneksi. Rion olympialaisissa 2016 hän saavutti pronssia. Vuoden 2017 Euroopan-mestaruuskilpailuissa tuloksena oli neljäs sija ja samana vuonna maailmanliigan lopputurnauksessa kuudes sija. Vuonna 2018 hän voitti sisähockeyn maailmanmestaruuden. Maahockeyn maailmanmestaruuskilpailuissa hän kuului viidenneksi sijoittuneeseen joukkueeseen.
Lorenz edustaa seuratasolla Mannheimer HC:ta.
Musiikkia jousille, lyömäsoittimille ja celestalle

Musiikkia jousille, lyömäsoittimille ja celestalle (unk. Zene húros hangszerekre, ütőkre és cselesztára; Sz. 106, BB 114) on Béla Bartókin vuoden 1936 sävellys, jonka tilasi Paul Sacher Baselin kamariorkesterin kymmenvuotisen taipaleen kunniaksi. Sacherin johtama kamariorkesteri kantaesitti teoksen Baselissa 21. tammikuuta 1937. Universal Edition julkaisi sen samana vuonna.
Kokoonpano

Kokoonpano koostuu viuluista, alttoviuluista, selloista, kontrabassoista, harpusta, ksylofonista, pikkurummusta, symbaaleista, tamtamista, bassorummusta, patarummuista, celestasta ja pianosta.
Osat

Teos koostuu seuraavista neljästä osasta:
Andante tranquillo
Allegro
Adagio
Allegro molto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Music for Strings, Percussion and Celesta
Käännös suomeksi
Myky

Jauhelihaa ja kevätsipulia sisältävä myky
Liettualainen perunamyky (cepelinai)
Lähi-idän kubba, keitinliemessä, leivän, hummuksen ja maustekurkkujen kera
Myky on ruokalaji, taikinanyytti tai -pallo, jonka sisään voidaan lisätä täytteitä tai muut ainekset voidaan sekoittaa taikinaan. Myvyt voidaan kypsentää keittämällä, höyryttämällä, hauduttamalla tai paistamalla. Nyytit voivat sisältää esimerkiksi lihaa, kalaa, kasviksia tai makeisia.
Kiinalaisessa keittiössä yleisiä mykylajeja ovat jiaozi (饺子) ja wonton (云吞). Jiaozi tunnetaan japanilaisessa keittiössä nimellä gyōza (餃子). Jiaozit koostuvat jauhelihaa ja kasviksia sisältävistä ohuista taikinanyyteistä. Suosittuja täytteitä ovat muun muassa porsaan- ja naudanliha sekä katkaravut ja kalat. Suosittuja täytteitä ovat esimerkiksi porsasta kiinankaalin, ruohosipulin tai katkarapujen ja kasvisten kanssa. Wontonit ovat lihaisampia, ja yleensä ne keitetään kevyessä liemessä tai keitossa. Jiaozit ovat suositumpia pohjoisessa Kiinassa, kun taas wontonit kuuluvat enemmän eteläkiinalaiseen keittiöön.
Lähi-idässä mykyjä, eli sikäläisittäin Kibbeh tai Kubba valmistetaan Bulgur-vehnästä, ryyniviljoista tai riisistä ja Irakissa ne tunnetaan jo antiikin Mesopotamian ajoilta keittovihannes- ja mausteliemessä valmistettuina. Muualla Lähi-idässä usein paistettuina ja niistä on lukuisia liha-, kasvis- ja mauste-täyteversioita ja muoto-versioita. Lähi-idästä Kibbeh-ruoka on levinnyt myös Latinalaiseen Amerikkaan.
Mykyjä syödään yleisesti myös Keski-Euroopassa, muun muassa Puolassa ja Tšekissä.
Suomalaisia mykyruokia ovat esimerkiksi eteläpohjalainen ja satakuntalainen klimppisoppa ja savolainen mykysoppa eli mykyrokka.
Aiheesta muualla

Kuvia tai muita tiedostoja aiheesta Myky Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Mr. Crowley

| ”Mr>  Crowley” Ozzy Osbourne |
| --- | --- | --- |

Singlen tiedot
 Albumilta: Blizzard of Ozz
 Julkaistu: 20. syyskuuta 1980
 Formaatti: 7" vinyyli
 Tekijä(t): Ozzy Osbourne, Randy Rhoads, Bob Daisley
 Tuottaja(t): Ozzy Osbourne, Randy Rhoads, Bob Daisley, Lee Kerslake
 Tyylilaji: heavy metal
 Kesto: 04.55
 Levy-yhtiö: Epic
Ozzy Osbournen muut singlet
| ”Crazy Train” 1980 | ”Mr. Crowley” 1980 | ”Flying High Again” 1981 |
Mr Crowley on Ozzy Osbournen vuonna 1980 ilmestyneen Blizzard of Ozz -levyn kuudes kappale. Se on saanut nimensä brittiläisen Aleister Crowleyn mukaan. ”Mr Crowley” on yksi Osbournen tunnetuimmista ja suosituimmista kappaleista. Sen ovat tehneet Ozzy Osbourne, Randy Rhoads ja Bob Daisley.
Julkaisut, joilla kappale on mukana

Blizzard of Ozz (1980)
Tribute (1987)
Best of Ozz (1989)
Live & Loud (1993) (live)
The Ozzman Cometh (1997)
Live at Budokan (2002) (live)
The Essential Ozzy Osbourne (2003)
Prince of Darkness (2005)
Aiheesta muualla

Mr. Crowley Discogsissa. (englanniksi)
Albumi Mr. Crowley Encyclopaedia Metallum -sivustolla (englanniksi)
Luettelo televisiosarjan Moderni perhe henkilöistä

Tämä on luettelo televisiosarjan Moderni perhe henkilöistä.
Dunphyt > Phil Dunphy

Philip Humphrey "Phil" Dunphy (Ty Burrell) on Clairen aviopuoliso ja Haleyn, Alexin ja Luken isä. Hän pitää itseään coolina isänä. Hän on kiinteistövälittäjä ja kovin itsevarma myyjän taidoistaan ja sanoo muun muassa pystyvänsä myymään turkin eskimolle. Hän hakee usein Clairen isän Jayn hyväksyntää. Phil on perheen "hauska vanhempi". Philin kilpakumppani on kiinteistövälittäjä Gil Thorpe.
Dunphyt > Phil Dunphy > Palkinnot

Ty Burrell on palkittu roolistaan parhaan komediasarjan miessivuosan Primetime Emmyllä ja parhaan miesnäyttelijän SAG-palkinolla.
Dunphyt > Claire Dunphy

Claire Melinda Dunphy o.s. Pritchett (Julie Bowen) on Jayn tytär, Mitchellin isosisko, Joen ja Mannyn sisarpuoli ja kolmen hyvin erilaisen lapsen äiti. Hän teki nuoruudessaan paljon asioita, joita katuu, ja joista ei mielellään keskustele lastensa kanssa. Hän on perfektionisti, kilpailuhenkinen ja helposti stressaantuva. Huumorintajultaan hän on hyvin sarkastinen, kuten moni muukin perheenjäsen. Myöhemmin Claire menee töihin isänsä yritykseen. Claire korvaa isänsä firman toimitusjohtajana, kun Jay päättää jäädä eläkkeelle.
Dunphyt > Claire Dunphy > Palkinnot

Julie Bowen on palkittu roolistaan kahdesti parhaan komediasarjan naissivuosan Primetime Emmyllä.
Dunphyt > Haley Marshall

Haley Gwendolyn Marshall o.s. Dunphy (Sarah Hyland) on Clairen ja Philin vanhin lapsi. Hän on stereotyyppinen teini, joka välittää enemmän sosiaalisesta statuksestaan kuin opiskelusta. Haley on sarjan alussa 15-vuotias. Hän on naiivi ja pinnallinen ja häntä hävettää, kun Phil yrittää olla kaveri hänen poikaystävänsä Dylanin kanssa. Myöhemmin kuitenkin hän eroaa Dylanista. Haley alkaa seurustella Joen lapsenhoitajan Andy Baileyn kanssa, mutta suhde päättyy Andyn muuttaessa takaisin kotiseudulleen työpaikan vuoksi. Haley päätyy monien suhteiden jälkeen kuitenkin takaisin Dylanin luo. Haley tulee raskaaksi Dylanille, he menevät naimisiin ja saavat kaksoset Georgen sekä Poppyn.
Dunphyt > Alex Dunphy

Alexandria Anastasia "Alex" Dunphy (Ariel Winter) on Clairen ja Philin keskimmäinen lapsi ja on sarjan alussa 13-vuotias. Hän on älykäs, nokkela ja hyvä koulussa. Hänellä on tapana uskotella sisaruksilleen valheita ja pilailla heidän kustannuksellaan. Alex pääsee lukion jälkeen opiskelemaan huippuyliopistoon.
Dunphyt > Luke Dunphy

Lucas Philip "Luke" Dunphy (Nolan Gould) on Clairen ja Philin nuorin lapsi. Hänet nähdään usein tekemässä omia juttujaan ja hän ei ole kovin älykäs. Hänet nähdään usein pelaamassa Nintendo DS:ää. Luke ja Phil jakavat samanlaisen huumorintajun ja keksivät paljon yhteistä tekemistä vapaa-ajalla.
Dunphyt > Dylan Marshall

Dylan Stardust Marshall (Reid Ewing) on Haleyn aviomies. Heillä oli kauan kestävä on-off suhde. Phil piti Dylanista todella paljon, toisin kuin Claire. Sarjan 10. kaudella Dylan ja Haley palaavat yhteen ja saavat kaksoset, joiden nimeksi he antavat George ja Poppy.
Pritchett-Delgadot > Jay Pritchett

Jason Francis "Jay" Pritchett (Ed O'Neill) on Clairen, Mitchellin ja Joen isä, Glorian aviopuoliso, Haleyn, Alexin ja Luken isoisä sekä Mannyn isäpuoli. Hän omistaa yrityksen nimeltä Pritchett's Closets & Blinds. Hän on realistinen ja hänellä on sarkastinen huumorintaju. Kun Jay jää eläkkeelle, hän valitsee Clairen jatkamaan yrityksen toimitusjohtajana.
Pritchett-Delgadot > Jay Pritchett > Palkinnot

Ed O'Neill saanut roolistaan kolme parhaan komediasarjan miessivuosan Primetime Emmy-ehdokkuutta ja kolme parhaan komediasarjan miessivuosan SAG-ehdokkuutta.
Pritchett-Delgadot > Gloria Delgado-Pritchett

Gloria Marie Delgado-Pritchett o.s. Ramirez (Sofía Vergara) on Jayn vaimo sekä Mannyn ja Fulgencion (Joen) äiti. Hän on kotoisin Barranquillasta, Kolumbiasta. Hänen vahva espanjalainen aksenttinsa aiheuttaa usein väärinymmärryksiä. Nuoruudessaan Kolumbiassa Gloria osallistui missikisoihin ja teki töitä mallina. Gloria aloittaa myöhemmin Philin avulla uran kiinteistönvälittäjänä.
Pritchett-Delgadot > Gloria Delgado-Pritchett > Palkinnot

Sofía Vergara saanut roolistaan neljä parhaan komediasarjan naissivuosan Primetime Emmy-ehdokkuutta ja neljä parhaan naissivuosan Golden Globe-ehdokkuutta.
Pritchett-Delgadot > Manny Delgado

Manuel Alberto Javier Alejandro "Manny" Ramirez Delgado (Rico Rodriguez) on Glorian poika hänen ensimmäisestä avioliitostaan Javierin kanssa. Manny on älykäs, kypsä ja intuitiivinen ikäisekseen ja hänet nähdään usein tekemässä aikuismaisia asioita, kuten juomassa kahvia ja antamassa kypsiä neuvoja aikuisten avioliitto-ongelmissa.
Pritchett-Delgadot > Joe Pritchett

Fulgencio Joseph "Joe" Pritchett (Jeremy Maguire) on Jayn ja Glorian yhteinen lapsi. Joella on lapsenhoitaja Andy.
Tucker-Pritchettit > Mitchell Pritchett

Mitchell Vincent "Mitch" Pritchett (Jesse Tyler Ferguson) on Jayn poika, Clairen pikkuveli, Joen velipuoli sekä Haleyn, Alexin ja Luken eno. Hän on ollut vuosia vakituisessa suhteessa Cameronin kanssa ja he alkoivat suunnitella häitään välittömästi Kalifornian osavaltion hyväksyttyä homoavioliitot. Mitchellillä ja Cameronilla on Vietnamista adoptoitu Lily-tytär. Mitchell on ammatiltaan lakimies. Hän on hillitty ja usein eri linjoilla rennomman Cameronin kanssa. Hän kavahtaa julkisia hellyydenosoituksia ja on liioitellun varovainen isä.
Tucker-Pritchettit > Mitchell Pritchett > Palkinnot

Jesse Tyler Ferguson saanut roolistaan neljä parhaan komediasarjan miessivuosan Primetime Emmy-ehdokkuutta.
Tucker-Pritchettit > Cameron Tucker

Cameron Scott "Cam" Tucker (Eric Stonestreet) on Mitchellin aviomies ja adoptiotytär Lilyn toinen isä. Cameron on kotoisin maatilalta Missourista ja tietää paljon maanviljelystä. Hän on dramaattinen ja sosiaalinen persoona. Cameron on aikoinaan työskennellyt musiikinopettajana, mutta jäi koti-isäksi Lilyn saavuttua. Myöhemmin hän on tehnyt opettajan sijaisuuksia Luken ja Mannyn koulussa ja päätyy myös koulun jalkapallojoukkueen valmentajaksi.
Tucker-Pritchettit > Cameron Tucker > Palkinnot

Eric Stonestreet on palkittu roolistaan kahdesti parhaan komediasarjan miessivuosan Primetime Emmyllä.
Tucker-Pritchettit > Lily Tucker-Pritchett

Lily Elizabeth Tucker-Pritchett (Aubrey Anderson-Emmons) on Mitchellin ja Cameronin vietnamilaissyntyinen adoptiotytär.
Lily on luonteeltaan tempperamenttinen ja välillä laiska.
Tucker-Pritchettit > Rexford Tucker-Pritchett

Rexford Jason Tucker-Pritchett on Mitchellin ja Cameronin adoptoitu poika. He adoptoivat Rexfordin sarjan viimeisen kauden lopussa.
Sivuhenkilöt > Andy Bailey

Andy Bailey (Adam DeVine) on kiinteistönvälittäjä Utahista. Andy oli Joen lapsenvahti, jonka aikana hän tutustui perheen jäseniin. Andy ja Haley tulivat nopeasti läheisiksi ystäviksi. Andy ja Haley olivat molemmat ihastuneet toisiinsa, mutta eivät kertoneet asiasta toisilleen, sillä Andy on ollut jo 10 vuotta suhteessa toisen naisen, Bethin kanssa. Koska Andy ei tiedä Haleyn tunteista, hän päättää unohtaa Haleyn ja kosia Bethiä. Andy ja Phil olivat myös läheisiä, jonka ansiosta Phil tajuaa, että Haley ja Andy rakastavat toisiaan. Haley menee estämään kosinnan, mutta ei ehdi ajoissa. Beth ja Andy kihlautuvat ja alkavat suunnitella häitään.
Myöhemmin Andy kuulee vahingossa, että Haley rakasti häntä ja oli aikeissa estää kosinnan. Hän järkyttyy ja stressin seurauksena lihoaa huomattavasti. Haley ja Andy päätyvät puhumaan tapahtuneesta, mutta keskustelu päättyy riitaan. Haley ja Andy saavat kuitenkin sovittua ja jatkavat ystävinä. He törmäävät toisiinsa vahingossa Philin välittämässä talossa ja päätyvät harrastamaan seksiä. Haley ja Andy aloittivat salasuhteen.
Gloria kutsuu Andyn perheen vuokraamalle mökille jouluksi, jolloin Phil ja muut perheen jäsenet yllättävät Andyn ja Haleyn tositoimissa. Samaan aikaan Beth saapuu mökille ja selviää, että Gloria kutsui hänet Andyn yllätykseksi. Beth ja Andy juttelevat kahdestaan, jolloin Beth paljastaa pettävänsä Andya usean miehen kanssa. Pari päätyy eroon ja Beth lähtee mökiltä. Myöhemmin Andy ja Haley alkavat seurustella.
Andy ja Haley eroavat, kun Andy saa loistavan työtarjouksen kotiosavaltiostaan Utahista. Andy nähdään vielä kaudella 9, kun Haley joutuu sairaalaan ja Andyn numero on edelleen tallennettuna yhdeksi Haleyn lähiomaisista. Andy paljastaa, että on löytänyt uuden tyttöystävän Utahista.
Sivuhenkilöt > DeDe Pritchett

Deanna Helen "DeDe" Pritchett os Williams (Shelley Long) oli Jayn ensimmäinen vaimo sekä Mitchellin ja Clairen äiti. DeDe ja Jay olivat naimisissa 35 vuotta. DeDe menee uudelleen naimisiin sarjan kaudella 7. DeDen uusi aviomies on luonnonläheinen hippi, Jerry. Sarjan kaudella 10 Jerry soittaa Clairelle, Mitchelille ja Jaylle kertoakseen, että DeDe on kuollut. Samassa jaksossa selviää, että DeDe kuoli rauhallisesti unessa.
Sivuhenkilöt > Frank Dunphy

Franklin Bernard "Frank" Dunphy (Fred Willard) oli Philin isä. Frank oli erittäin positiivinen ja rakasti hassuttelua. Frank omisti ruokakaupan, mutta päätyi myymään kaupan jäädäkseen eläkkeelle. Frank oli naimisissa Philin äidin, Gracen kanssa, kunnes Grace menehtyi sarjan kaudella 4. Sen jälkeen Frank alkoi Gracen toiveesta seurustelemaan naapurinsa Annien kanssa, mutta Frank päätyy myöhemmin jättämään hänet. Frank meni sarjan kaudella 8 uudelleen naimisiin Lorrainen, Philin vanhan lapsenvahdin kanssa. Hänen kerrotaan kuolleen sarjan kaudella 11.
Sivuhenkilöt > Javier Delgado

Javier Delgado (Benjamin Bratt) on Mannyn isä ja Glorian ex-mies. Javier on tapaillut lukemattomia sopimattomia naisia Glorian jälkeen, joka raivostuttaa Gloriaa. Kaudella 4 Javier kihlautuu älykkään ja kultturellin Trishin (Paget Brewster) kanssa. Trishiä ei kuitenkaan mainita tai nähdä sarjassa kihlauksen jälkeen.
Sivuhenkilöt > Gil Thorpe

Gil Thorpe (Rob Riggle) on kiinteistövälittäjä ja Philin pahin kilpailija. Kaudella 10 selviää, että Gil on homoseksuaali.
Sivuhenkilöt > Sonia Ramirez

Sonia Ramirez (Stephanie Beatriz) on Glorian nuorempi sisko, joka on kateellinen Glorialle. Gloria paljastaa Clairelle, että käytti Sonialle tarkoitetut mahdollisuudet, kuten tilaisuuden muuttaa Yhdysvaltoihin. Jay kertoo Joen ristiäisissä, että lähetti juoman Sonialle, mutta tarjoilija päätyy antamaan juoman Glorialle, josta heidän suhteensa alkoi. Sonia yritti myöhemmin vietellä Jayn. Kaudella 9 Gloria paljastaa, että sabotoi tahallaan siskonsa elämää, koska heidän isänsä rakasti Soniaa enemmän.
Sivuhenkilöt > Pilar Ramirez

Pilar Ramirez (Elizabeth Peña) on Glorian tiukka äiti. Pilar on harras katolinen.
Sivuhenkilöt > Jerry

Jerry (Matt Besser) asui Dunphyjen naapurissa, kunnes hänen vaimonsa, Judy jättää Jerryn ja ottaa parin lapset mukaan. Jerry palkkaa Philin myymään perheensä talon Dunphyjen naapurissa.
Sivuhenkilöt > LaFontainet

LaFontainet muuttavat Dunphyjen naapuriin kaudella 6. Perheeseen kuuluu lääkekannabisliikkeiden omistaja Ronnie LaFontaine (Steve Zahn), hänen vaimonsa Amber LaFontaine (Andrea Anders) ja parin kaksi lasta; Ronnie LaFontaine, Jr. (Finneas O'Connell) ja Tammy LaFontaine (Brooke Sorenson).
Aiheesta muualla

Ohjelman viralliset kotisivut (englanniksi)
Ohjelman suomalaiset kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:List of Modern Family characters
Käännös suomeksi
Mr. Do’s Castle

| Mr>  Do’s Castle |
| --- | --- |
Kehittäjä:  Universal
Julkaisija:  Universal
Pelisarja:  Mr. Do!
Julkaistu:  1983
Lajityyppi:  tasohyppely
Alusta:  Atari 2600, Atari 5200, MSX, Commodore 64, ColecoVision ja kolikkopeli
Lisää peliartikkeleitaVideopelien teemasivulla
Mr. Do’s Castle (myös Mr. Do!'s Castle ja Mr. Do! v.s Unicorns) on Universalin kehittämä ja julkaisema tasohyppelypeli. Peli on julkaistu vuonna 1983 kolikkopelinä ja seuraavana vuonna Atari 2600:lle, Atari 5200:lle, Atarin 8-bittisille, ColecoVisionille, Commodore 64:lle ja MSX:lle.
Pelaaminen

Pelissä pelaaja omaksuu sirkusklovni Mr. Do:n roolin.
Pelaajalla on käytössään vasara, jolla voi pudottaa tasoja alas. Tasoja pudottamalla voi myös tappaa vihollisia. Taso on suoritettu, kun joko kaikki kirsikat on pudotettu alas tai viholliset on tapettu. Pelissä on myös avaimia, joita keräämällä voi saada suojakilven ja pelaajan täytyy kerätä kirjaimia saadakseen EXTRA-sanan ja pääsee näin seuraavaan kenttään. Pelaajan tuhottua tietyn kirjaimen nousee lippu linnan yläosaan. Lisäksi pelissä on tikapuita joita voi siirtää.
Aiheesta muualla

Mr. Do’s Castle MobyGamesissa (englanniksi)
Mr. Do’s Castle Arcade History -sivustolla (englanniksi)
https://strategywiki.org/wiki/Mr._Do%27s_Castle
Luettelo 1940-luvun suomalaisista elokuvista

Luettelo Suomessa tuotetuista elokuvista julkaisuvuoden mukaan. Aakkosellisesta luettelosta elokuvista katso Luokka:Suomalaiset elokuvat.
1940

| Nimi | Ohjaaja | Näyttelijät | Tyylilaji | Huomioitavaa |  |  |
| --- | --- | --- | --- | --- | --- | --- |
1940
| Aatamin puvussa... ja vähän Eevankin  | Ossi Elstelä | Sirkka Sipilä, Tauno Palo, Jalmari Rinne, Leo Lähteenmäki | komedia |  |  |  |
| Anu ja Mikko | Orvo Saarikivi | Henny Valjus, Santeri Karilo, Kerttu Salmi, Uuno Laakso | draama, romantiikka, historia |  |  |  |
| Eulalia-täti | Eino Jurkka | Birgit Kronström, Eino Jurkka, Hugo Hytönen, Emmi Jurkka | komedia, musiikki |  |  |  |
| Herra johtajan "harha-askel" | Eino Jurkka | Birgit Kronström, Eino Jurkka, Hugo Hytönen, Emmi Jurkka | komedia |  |  |  |
| Jumalan myrsky | Valentin Vaala | Irma Seikkula, Simo Osa, Sylvi Palo, Olavi Reimas | melodraama |  |  |  |
| Kersantilleko Emma nauroi? | Ilmari Unho | Irja Rannikko, Uuno Laakso, Kullervo Kalske, Reino Valkama | komedia, sotilasfarssi | vuoden 1940 menestyneimpiä suomalaisia elokuvia |  |  |
| Ketunhäntä kainalossa | Hugo Hytönen | Mirjami Kuosmanen, Arvo Lehesmaa, Aune Häme, Leo Lähteenmäki | komedia, musiikki |  |  |  |
| Kulkurin holhokki | Aarne Kivimäki | Akseli Jouppi, Jere Jouppi, Rauni Helin | jännitys, komedia |  |  |  |
| Kyökin puolella | Risto Orko | Helena Kara, Tauno Majuri, Uuno Laakso, Eine Laine | romanttinen komedia |  |  |  |
| Lapseni on minun | Jorma Nortimo | Kaisu Leppänen, Eino Kaipainen, Regina Linnanheimo, Harri Sinijärvi | melodraama |  |  |  |
| Miehen tie | Nyrki Tapiovaara, Hugo Hytönen | Gunnar Hiilloskorpi, Mirjami Kuosmanen, Hugo Hytönen | draama |  |  |  |
| Oi, kallis Suomenmaa | Wilho Ilmari | Ansa Ikonen, Eino Kaipainen, Toppo Elonperä, Jalmari Rinne | draama |  |  |  |
| Poikani pääkonsuli | Ilmari Unho | Helena Kara, Uuno Laakso, Tauno Majuri, Eine Laine | komedia |  |  |  |
| Runon kuningas ja muuttolintu | Yrjö Norta, Toivo Särkkä | Eino Kaipainen, Ansa Ikonen, Anni Hämäläinen, Ossi Elstelä | draama, elämäkerta |  |  |  |
| SF-paraati | Yrjö Norta | Ansa Ikonen, Tauno Palo, Siiri Angerkoski, Aku Korhonen | komedia, musiikkielokuva |  |  |  |
| Simo Hurtta | Roland af Hällström | Santeri Karilo, Urho Somersalmi, Aili Tikka, Teuvo Puro | draama, historia |  |  |  |
| Suotorpan tyttö | Toivo Särkkä | Regina Linnanheimo, Tauno Palo, Yrjö Tuominen, Siiri Angerkoski | melodraama |  |  |  |
| Taistelun tie | Risto Orko (suunnittelu) | Turo Kartto, Hilkka Helinä, Kyösti Kallio, J. K. Paasikivi | sotadokumentti |  |  |  |
| Tavaratalo Lapatossu & Vinski | Toivo Särkkä | Aku Korhonen, Kaarlo Kartio, Laila Rihte, Siiri Angerkoski | komedia |  |  |  |
| Tottisalmen perillinen | Orvo Saarikivi | Raino Hämäläinen, Tuulikki Schreck, Kalevi Koski, Paavo Jännes | draama, lastenelokuva |  |  |  |
| Unelma karjamajalla | Teuvo Tulio | Sirkka Salonen, Kaarlo Oksanen, Olga Tainio, Kyösti Erämaa |  melodraama  | vuoden 1940 menestyneimpiä suomalaisia elokuvia |  |  |
| Yövartija vain... | Yrjö Norta | Aku Korhonen, Regina Linnanheimo, Unto Salminen, Uno Wikström | melodraama | vuoden 1940 menestyneimpiä suomalaisia elokuvia |  |  |